Lokið er verkefninu Ofurkældur heill fiskur – fyrir dauðastirðnun sem styrkt var af AVS Rannsóknasjóð í sjávarútvegi R 062 - 11 en verkefnið var unnið í samstarfi Matís , Skagans og Rekstrarfélagsins Eskju . Verkefnið hefur skilað aukinni þekkingu á ofurkælingu hvítsfisks , sér í lagi ofurkælingu heils fisks , og áhrifum ofurkælingar á gæði , ferskleika og geymsluþol . Nú liggja fyrir niðurstöður tilrauna , sem koma til með að nýtast til hönnunar á ofurkæli fyrir heilan fisk en hingað til hefur CBC-tækni Skagans einkum verið nýtt til að ofurkæla flök . Geymsluþolstilraun , sem var gerð í verkefninu , og geymsluspálíkön benda til að ofurkæling við – 1 °C getur aukið geymsluþol heils fisks um 2 – 3 daga og geymsluþol flaka um 1 dag m.v. 6 daga gamalt hráefni við vinnslu . Þannig verður að teljast líklegt að afurðir verkefnisins komið til með að nýtast ferskfiskframleiðendum til að hámarka gæði og öryggi afurða sinna . Með beitingu ofurkælingar við fiskvinnslu er unnt að koma afurðum köldum í umbúðir , með því móti má t.a.m. flytja fersk fisk flök á fjarlægari markaði en áður sé hitaálag í flutningum lágmarkað .